Document ID: 32006R1022

32006R1022
L 184/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1022/2006 НА КОМИСИЯТА
от 5 юли 2006 година
за изменение на Регламент (ЕО) № 1071/2005 за определяне на подробни правила за прилагане на Регламент (ЕО) № 2826/2000 на Съвета относно действията за информиране и промоции, свързани със селскостопанските продукти на вътрешния пазар
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2826/2000 на Съвета от 19 декември 2000 г. относно действията за информиране и промоции, свързани със селскостопанските продукти на вътрешния пазар (1), и по-специално член 4, член 5, параграф 1 и член 12 от него,
като има предвид, че:
(1)
Член 3 от Регламент (ЕО) № 2826/2000 определя критериите, които да се използват при определяне на темите и продуктите, по отношение на които могат да се извършат информационни и/или промоционални дейности на вътрешния пазар. Тези теми и продукти са изброени в приложение I към Регламент (ЕО) № 1071/2005 на Комисията (2).
(2)
Съгласно член 5 от Регламент (ЕО) № 2826/2000 трябва да се постановят насоки за всеки подбран сектор или продукт, като се дадат широки очертания на кампаниите, които да се проведат в тези сектори. Насоките за подбраните сектори и продукти са дадени в приложение II към Регламент (ЕО) № 1071/2005.
(3)
Неотдавнашната криза с инфлуенцата по птиците дестабилизира сектора на птичето месо, като доведе до значителен спад в потреблението и до криза в потребителското доверие. В резултат следва да се предвиди разпоредба относно възможността за изпълнение на информационни и/или промоционални дейности в този сектор, за да се възстанови устойчиво потребителско доверие, по-специално при предоставяне на подходяща информация.
(4)
Птичето месо следва поради това да бъде включено в списъка на продуктите за насърчаване и следва да се постановят широки очертания на кампаниите, които да се проведат в тези сектори.
(5)
Регламент (ЕО) № 1071/2005 следва съответно да се измени.
(6)
Мерките, предвидени в настоящия регламент, са в съответствие със становището на Съвместния управителен комитет за насърчаването на селскостопански продукти,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1071/2005 се изменя, както следва:
1.
към приложение I се добавя следното тире:
„-
Птиче месо“;
2.
текстът на приложението към настоящия регламент се добавя към приложение II.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 юли 2006 година.

Labels: 4
17
3
6
15